Orientering

Efter uger med lokale coronarestriktioner, så var det landsdækkende tiltag, der var på dagsordenen på et pressemøde i statsministeriet fredag. Barer, restauranter og cafeer i hele landet skal lukke klokken 22, man skal bære mundbind, når man skal ud at spise, og forsamlingsforbuddet på 50 personer gælder i hele Danmark. Er det en national indsats, som kan få de stigende smittetal til at falde, Orientering Weekend spørger en matematik-epidemiolog. Siden flere end 1600 kvinder skrev under på et støttebrev til tv-værten Sofie Linde, har debatten om sexisme og krænkelser i mediebranchen spredt sig. Lumre sms'er, klap i røven og en grænseoverskridende omgangstone er nogle af de beretninger, kvinder har fortalt om. Hvorfor rammer #metoo-bølgen nu? Orientering Weekend spørger en lektor, som har undersøgt dækningen af #metoo i Danmark i forhold til i Sverige. Russerne følger meget opmærksomt, hvad der foregår i Hviderusland - men hvad tænker de egentlig? Det kunne den hviderussiske Nobelprismodtager Svetlana Aliksejevitj godt tænke sig at vide - hun har forsøgt at råbe sine russiske forfatterkolleger op. (Sendes også 23.03 og 4.03). Vis mere